text: Sønderborg-revy forlænger ikke - trods succes
  23 juni 2013 kl. 11.26
  Atter i år spiller Sønderborg Sommer Revy for fulde huse, men i år forlænges revyen ikke.
  Normalt plejer revychef Leif Maibom at kunne trylle nogle ekstraforestillinger op af lommen, når den røde lampe har lyst længe nok foran Sønderborg Teater.
  - Vi har nu spillet 29 forestillinger af de 48, der er på spilleplanen, og de har alle været udsolgte, siger Leif Maibom.
  Til gengæld har Sønderborg Sommer Revy på nuværende tidspunkt solgt færre billetter i sæsonens sidste fire uger frem til den 20. juli, hvor revyens slutter.
  Der er stadig 2900 billetter til salg til de sidste spilleuger.
  Hvis de fleste af disse bliver solgt kommer sluttallet til at ligge omkring de 23.000, hvilket vil give en belægningsprocent på 96.
  